text: Kombiterminal vil gerne udvide
  19 november 2012 kl. 13.57
  Transportminister Henrik Dam Kristensen var mandag inviteret til Padborg for at høre om Kombiterminalens ønsker om store udvidelser, så mere gods kan flyttes fra veje til skinner.
  Et af ønskerne er at få forlænget skinnerne med 150 meter, så hele godstog kan rulle ind på terminalen. På Kombiterminalen bliver store containere omlæsset fra lastvogne til tog - eller omvendt. 
  Kombiterminalen i Padborg bliver drevet af firmaet TX-Logistik.
  Indtil videre er transportministeren positiv over for at udvide terminalen. 
  Men ministeren havde ingen penge med i dag.
  